Connie Sellecca, nome d'arte de Concetta Sellecchia , la xe na atora e modèła 'mericana de orìxeni taliane, precixamente de Ocre in provincia de l'Aquila. Dopo aver fato anca na carièra come modèła xe prinsipalmente conossùa par el laoro come atora in soap opera, film e tełevixion. La se gà trasferìo a Pomona, New York, a 12 ani. La gà frecuentà łe scołe superiori a Spring Valley, dove la gà tacà ad interesarse a ła recitasion. In seguito gà frecuentà el Boston College ma la se gà ritirà prima del diploma par scominsiàr la carièra come atora. La xe maxormente conosùa par el roło de Pam Davidson ne ła serie tełevixiva Ralph supermaxieroe e ne ła parte de Christine Francis inte el serial Hotel; par de più gà partesipà al tełefilm Buck Rogers. Par el cinema, el so ultimo film xe The Wild Stallion del 2007. Connie Sellecca la xe spoxà dal 1992 co John Tesh da cui ha avùo na fìa de nome Prima Tesh, ciamà in nome de so pare de Connie Primo Sellecchia.